CRNA GORA

OPŠTINA TUZI

SEKRETARIJAT ZA FINANSIJE

BROJ: 05-032/21-

TUZI, 12.02.2021.godine

**INTERNA PRAVILA I PROCEDURE U POSTUPKU UTVRĐIVANJA, NAPLATE I KONTROLE ČLANSKOG DOPRINOSA TURISTIČKIM ORGANIZACIJAMA**

**INTERNA PRAVILA I PROCEDURE U POSTUPKU UTVRĐIVANJA, NAPLATE I KONTROLE ČLANSKOG DOPRINOSA TURISTIČKIM ORGANIZACIJAMA**

1. **U POSTUPKU UTVRĐIVANJA, NAPLATE I KONTROLE ČLANSKOG DOPRINOSA TURISTIČKIM ORGANIZACIJAMA PRIMJENJUJU SE SLEDEĆI PROPISI:**
2. Zakon o turističkim organizacijama (» Sl. List RCG«, br.11/04 i 46/07, » Sl. List CG«, br. 73/10, 40/11, 45/14, 42/17 i 27/19);
3. Zakon o poreskoj administraciji (»Sl. list RCG« br. 65/01, 80/04 i 29/05 »Sl. list RCG« br. 73/10, 20/11, 28/12, 08/15, 47/17 i 52/19);
4. Zakon o opštem upravnom postupku (» Sl. List RCG«, broj 60/2003 i » Sl. List CG«, br.32/11);
5. Zakon o inspekcijskom nadzoru (»Sl. list RCG”, broj 39/03 i »Sl. list RCG« br. 76/09, 57/11, 18/14, 11/15 i 52/16);
6. Zakon o spriječavanju nelegalnog poslovanja (»Sl. list CG« br. 29/13 i 16/16);
7. Odluka o visinu,načini, načinu obračunavanja i plaćanja članskog doprinosa Turističkoj organizaciji Tuzi (»Službeni list Crne Gore - opštinski propisi«, br. 14/20)
8. Uredba o visini troškova prinudne naplate poreske obaveze (» Sl. List RCG«, br.24/05);
9. Pravilnik o razvrstavanju djelatnosti za koje se plaća članski doprinos turističkim organizacijama (» Sl. List CG«, br. 36/13).
10. **U POSTUPKU UTVRĐIVANJA, NAPLATE I KONTROLE ČLANSKOG DOPRINOSA TURISTIČKIM ORGANIZACIJAMA IZVRŠAVAJU SE SLEDEĆI PROCESI I RADNI ZADACI:**
11. **Utvrđivanje članskog doprinosa turističkim organizacijama**

Poslove utrvđivanja članskog doprinosa turističkim organizacijama vrše službenici Sektora za utvrđivanje lokalnih javnih prihoda. Za blagovremeno i tačno vršenje ovih poslova odgovoran je rukovodilac sektora / Sekretar Sekretarijata.

Članski doprinos turističkim organizacijama obračunava se na poslovni rezultat pravnih i fizičkih lica, koja na teritoriji opštine Tuzi imaju sjedište ili organizacioni dio, a prihod stiču obavljanjem turističkih, ugostiteljskih i s turizmom neposredno povezanih djelatnosti.

* 1. **Vođenje registra (baze podataka) obveznika članskog doprinosa turističkim organizacijama** je stalna aktivnost, a sprovodi se tako što se za obveznike koji podnesu poresku prijavu (bilans uspjeha) podaci uzimaju iz prijave. Za druge obveznike podaci se prikupljaju iz Sekretarijata za preduzetništvo, tj. uzimaju se podaci iz prijava i odjava obavljanja djelatnosti od Sekretarijata za lokalnu samoupravu. Za ostale obveznike podaci se prikupljaju direktno sa terena (zapisnik o izvršenoj inspekcijskoj kontroli), iz Centralnog registra privrednih subjekata itd. Svaki obveznik se, zavisno od vrste djelatnosti, razvrstva u jednu od pet grupa djelatnosti. U slučaju promjene Pravilnika o razvrstavanju djelatnosti za koje se plaća članki doprinos turističkim organizacijama, kontroliše se da li su neki subjekti prestali biti obveznici članskog doprinosa i tako se označavaju, odnosno pronalaze se novi subjekti koji zbog svoje djelatnosti po novom pravilniku postaju obveznici plaćanja doprinosa.
  2. **Prijem i evidencija prijava za obrečun članskog doprinosa turističkim organizacijama** je aktivnost koja se, imajuću u vidu da utvrđivanje članskog doprinosa nije samooporezivanje, sprovodi na osnovu bilansa uspjeha (tretira se kao poreska prijava), kog obveznici-pravna lica podnose do 31 marta, a fizička lica do 30 aprila tekuće godine za prethodnu godinu.
  3. **Provjera obuhvata utvrđivanja članskog doprinosa** vrši se u cilju otkrivanja onih obveznika koji obavljaju turističke, ugostiteljske i s turizmom neposredno povezane djelatnosti, a nijesu u zakonom predviđenom roku podnijeli prijavu-bilans uspjeha.
  4. **Izdavanje naloga za sprovođenje terenske inspekcijske kontrole** vrši se, nakon saznanja, da obveznik nije podnio prijavu. Nalog za terensku inspekcijsku kontrolu po pravilu potpisuje Sekretar Sekretarijata.
  5. **Evidencija zapisnika o izvšenoj inspekcijskoj kontroli** vrši se na način što se zapisnik zavodi,dostavlja rukovodilac sektora,koji zajedno sa službenikom kompletira predmet i odlučuje o daljem postupanju.
  6. **Izrada zapisnika o učešću stranke u postupku** je obaveza službenika koji je predložio da stranka pozove da učestvuje u postupku. Zapisnik sadrži elemente na osnovu kojih se utvrđuju činjenice bitne za utvrđivanje visine članskog doprinosa.
  7. **Donošenje (izrada) rješenja** vrši se korišćenjem računarskog programa, a doprinos se obračunava na osnovu visine poslovnog rezultata koje je obveznik ostvario u prethodnoj godini i grupe djelatnosti u koju je razvrstan, saglasno Pravilniku.
  8. **Pakovanje i uručivanje rješenja**, vrši se tako što se odštampano rješenje ubacuje u koverat, zatvara, na koverti se ispisuje naziv i adresa obveznika i popunjava dostavnoca. Rješenja uručuju ili dostavljači zapošljeni u nadležnoj službi Opštien Tuzi ili inspektori Sektora lokalnih javnih prihoda ili se dostavljaju Pošti Crne Gore. Koja rješenja će ko uručivati određuje rukovodilac sektora za utvrđivanje lokalnih javnih prihoda / Sekretar Sekretarijata, zavisno od broja rješenja,hitnosti,udaljenosti itd.
  9. **Evidencija dostavnica**, je vrlo bitna radnja koju sprovodi službenik koji je donio rješenje o članskom doprinosu.

1. **Prijem žalbi i prigovora na utvrđeni iznos članskog doprinosa**
   1. **Prijem i evidencija žalbi i prigovora,** sastoji se u identifikaciji rješenja na koje stranka izjavljuje žalbu. Sekretar Sekretarijata ili pomoćnik sekretara, žalbu signiraju na šefa Sektora za utvrđivanje lokalnih javnih prihoda, koji je razmatra i dodjeljuje šlužbeniku Sektora za rješavanje ili, ako procjeni neophodnim, predlaže pomoćniku sekretara Sekretarijata da inspektori izađu na teren i utvrde činjenično stanje.
2. **Postupanje po žalbi obveznika**
   1. Izrada zaključka o odbacivanju žalbi, vrši se u slučajevima kada žalba nije dopuštena ili je neblagovremena ili je izjavljena od strane neovlašćenog lica. Zaključak o odbacivanju žalbe potpisuje službenik koji je izradio zaključak, rukovodilac sektora kao dokaz da je iskontrolisao zaključak i dostavlja ga samostalnom referentu koji zaključak i spise predmeta dostavlja sekretaru sekretarijata na potpis.
   2. **Izrada novog rješenja kojim se mijenja/zamjenuje prethodno rješenje,** donosi se u slučajevima kada i dalje postoji osnov za utvrđivanje i naplatu članskog doprinosa, ali se prihvataju navodi žalbe poreskog obveznika. Rješenje priprema službenik Sektora, kontroliše i ovjerava rukovodilac sektora, a potpisuje Sekretar Sekretarijata.
   3. **Izrada novog rješenja kojim se vrši obustavljanje postupka,** vrši se kada Sekretarijat procjeni da ne postoji osnov za utvrđivanje i naplatu članskog doprinosa, ukida se prthodno rješenje i anulira se obaveza utvrđena tim rješenjem. Rješenje donosi službenik Sektora, kontroliše i ovjerava ga rukovodilac sektora, a potpisuje Sekretar Sekretarijata.
   4. **Donošenje zaključka kojim se prekida postupak,** vrši se kada stranka u žalbi navede razloge, tj. službenik utvrđivanjem činjeničnog stanja, naiđe na prethodno pitanje bez čijeg rješavanja se ne može utvrditi članski doprinos, a rješavanje tog pitanja nije u nadležnosti Sekretarijata. Prekidanjem postupka anulira se obaveza utvrđena prethodnim rješenjem. Zaključak donosi službenik Sektora, kontroliše i ovjerava ga rukovodilac sektora, a potpisuje sekretar.
   5. **Dostavljanje žalbe obveznika Glavnom administratoru,** vrši se kada je žalba stranke dopuštena, blagovremena i izjavljena pd strane ovlašćenog lica, a najkasnije u roku od petnaest dana od dana prijema žalbe. Službenik Sektora kompletira spise predmeta sa svim dokazima na osnovu kojih je odlučena u prvostepenom postupku. Za kompletnost spisa predmeta i blagovremeno prosleđivanje žalbe drugostepenom organu, odgovoran je rukovodilac sektora.
3. **Postupanje po rješenju Glavnog administratora**
   1. **Uručivanje rješenja stranci.** Propratni akt kojim se dostavlja rješenje Glavnog administratora, priprema služenik Sektora koji je vodio prvostepeni postupak. Takođe, ako rukovodilac sektora nije drukčije odredio, isti službenik je odgovoran za vođenje ponovnog postupka.
   2. **Donošenje rješenja u ponovnom postupku.** U ponovnom postupku se, takođe odlučuje rješenjem. Rješenje priprema službenik kom je rukovodilac sektora dodijelio predmet. Rješenje kontroliše i ovjerava rukovodilac sektora, a potpisuje Sekretar Sekretarijata.
4. **Redovna naplata članskog doprinosa turističkoj organizaciji**

Poslove naplate članskog doprinosa vrše službenici Sektora za naplatu lokalnih javnih prihoda. Za blagovremeno i tačno vršenje ovih poslova odgovoran je šefi Sektora. Plaćanje naknade vrši se uplatom na odgovaraju žiro račun.

* 1. **Prijem izvoda sa žiro računa**, Sekretarijat dobija elektronsku verziju izvoda sa žiro računa.
  2. **Rasknjižavanje uplata,** se vrši „ručno“ na način što se „zatvara“ rješenje o naknadi članskog doprinosa na koje se pozvao obveznik prilikom uplate.
  3. **Praćenje naplate (izrada izvještaja)** obuhvata izradu različitih izvještaja o obavezama po osnovu članskog doprinosa.
  4. **Povraćaj više uplaćenog doprinosa** vrši se u situacijama kada obveznik uplati iznos doprinosa veći od utvrđene ili ako neki drugi subjekt izvrši uplatu na taj žiro račun, a nije evidentiran kao obveznik članskog doprinosa. Službenik Sektora koji prati naplatu (knjiži uplate), obavezan je da o tome obavjesti šefa Sektora koja je dužan da u roku od osam dana obavjesti obveznika o izvršenoj preplati. Iznos preplate se može usmjeriti za naredni period, ako obveznik iskaže saglasnost. U protivnom, Opština Tuzi ne vrši povraćaj, jer članski doprinos nije prihod budžeta Opštine Tuzi, već se obveznik upućuje da zatraži povraćaj od turističkih organizaciija.
  5. **Preusmjeravanje sredstava u slučajevima uplate doprinosa na pogrešan račun** u slučaju ako je obveznik uplatio članski doprinos na neki od računa Opštine Tuzi nije dozvoljeno, već se vrši povraćaj sredstava obvezniku, kao što je to opisano u sledećoj tački.
  6. **Povraćaj pogrešno uplaćenih sredstava** je radnja koja nastaje na zahtjev nosioca platnog prometa – poslovne banke, koja uz zahtjev za povraćaj podnosi i dokaze da je njen službenik pogriješio prilikom sprovođenja uplate. Službenik Sektora koji prati naplatu, priprema rješenje, a rukovodilac sektora ga kontroliše i svojim potpisom ovjerava da je izvršio kontrola. Primjerak rješenja se dostavlja stranci, primjerak Sekretarijatu za finansije koji se stara o njegovom izvršenju, a primjerak se arhivira u Sekretarijatu.

1. **Vođenje postupka prinudne naplate** vrši se u slučajevima kada poreski obveznik obavezu plaćanja članskog doprinosa (u daljem tekstu: poreska obaveza) nije izmirio u trenutku kada je rješenje postalo izvršno. Cijeli postupak prinudne naplate, priprema se, sprovodi i kontroliše u Sektor koje prati naplatu, poreskih obaveza. Za blagovremenost, efikanost i zakonitost postupanja odgovoran je rukovodilac Sektora / Sekretar Sekretarijata.

* 1. **Izrada izveštaja o dospjelim, a nenaplaćenim poreskim obavezama po poreskim rješenjima**, je prva radnja koja se preduzima u cilju naplate. Službenik Sektora koji prati naplatu, priprema izvještaj o dospjelim, a neizvršnim poreskim obaavezama, po obveznicima.
  2. **Obračun kamate zbog neblagovremenog plaćanja poreza** vrši se po stopi od 0,3% dnevno, počev od narednog dana od dana dospjelosti obaveze. **Troškove prinudne naplate** snosi obveznik (čl. 56 stav 3 Zakon o poreskoj administraciji), a odnose se na dostavljanje zaključka poreskom obvezniku (5,00€) i na dostavljanje zaključka na izvršenje Centralnoj banci Crne Gore (5,00€), kako je propisano čl.2 stav 1 alineje 1 i 2 Uredbe o visini troškova prunudne naplate poreske obaveze (» Sl. List RCG«, br.24/05).
  3. **Donošenje zaključka o prinudnoj naplati poreske obaveze** je formalni čin kojim se pokreće postupak prinudne naplate. Zaključak mora da sadrži broj rješenja kojim je utvrđena obaveza, datum kada je rješenje postalo izvršno, iznos poreskog duga, iznos kamate, troškove postupka, nalog da obveznik obavezu izmiri u roku od deset dana od dana uručivanja zaključka, predmet prinudne naplate (novčana sredstva, potraživanja ili imovina poreskog obveznika), bližu identifikaciju osnova za plaćanje članskog doprinosa, naznaku da troškovi postupka padaju na teret dužnika itd.
  4. **Uručivanje zaključka (evidentiranje dostavnice),** vrši se u skladu s odredbama čl. 23 Zakona o poreskoj administraciji. U bazi podataka vrši se evidentiranje datuma dostave zaključka.
  5. **Praćenje dospjelosti zaključka** vrši se na način što se provjerava da li je isteklo deset dana nakon dana uručenja zaključka.
  6. **Obustavljanje zaključka od izvršenja** je radnja koju Sekretarijat može preduzeti u slučaju da je nakon izjavljene žalbe obveznika utvrđena greška i postupajući po žalbi Sekretarijat ili Glavni administrator poništavaju zaključak.
  7. **Dostavljanje zaključka Centralnoj banci CG na izvršenje** vrši se za sve poreske obveznike, pravna lica i preduzetnike, koji vrše platni promet poslovnih banaka, a nijesu izvršili uplatu cjelokupne obaveze utvrđene zaključkom u roku od deset dana od dana uručenja zaključka.
  8. **Izrada i dostavljanje administrativne zabrane poslodavcu, odnosno isplatiocu penzije, zarada i drugih ličnih primanja poreskog obveznika** vrši se za sva lica koja nijesu izvršila uplatu cjelokupne obaveze utvrđenje zaključkom u roku od deset dana od dana uručenja zaključka.
  9. **Zasnivanje založnog prava na imovini poreskog obveznika** vrši se na osnovu čl. 60 Zakon o poreskoj administraciji. Hipoteka i druga opterećenja, Uprava za nekretnine, upisuje u “G-listu” nepokretnosti. Hipoteka se može upisati samo u pogledu tačno određenog potraživanja izraženog u novcu. Uz potraživanje upisuje se i zakonska kamatna stopa (čl. 80 Zakona o državnom premjeru i katastru nepokretnosti).

1. **Praćenje stečaja i likvidacije rivrednih subjekata** u nadležnosti je Sektora koje prati naplatu poreskih obaveza. Na osnovu oglasa objavljenih u Službenom listu Crne Gore, rukovodilac Sektora provjerava da li je privredno društvo, nad kojim je pokrenut stečajni postupak, poreski obveznik u Sektoru lokalnih javnih prihoda po bilo kom osnovu. Rukovodilac Sektora je dužan da u izvještaj unese naziv i PIB privrednog društva nad kojim je pokrenut stečajni postupak i da, ukoliko to društvo nema dospjelih, a neizmirenih poreskih obaveza to unese u izvještaj. Ukoliko društvo ima dospjelih, a neizmirenih porskih obaveza, iznose obaveza po svim vrstama poreza unosi u izvještaj i priprema prijavu potraživanja.

Ukoliko je društvo likvidirano, tj. brisano iz registra poreskih obveznika, rukovodilac Sektora daje nalog da se u bazama podataka koje se odnose na lokalne prihode (poreza na nepokretnost, komunalne takse, naknade za puteve, prirez poreza na dohodak fizičkih lica, članski doprinos itd.), označe da su brisani odnosno deaktivirani iz baze obveznika, u cilju izbjegavanja da se u narednom periodu oporezuju društva koja su prestala da postoje.

U slučajevima da je društvo dobrovoljno likvidirano, a da je ostala obaveza prema Opštini Tuzi u dijelu lokalnih javnih prihoda, rukovodilac Sektora priprema dokumentaciju i pokreće tužbu protiv osnivača tog društva, u cilju namirenja štete iz njegovih sredstava.

1. **Izvještavanje o upravnom rješavanju** podrazumjeva izradu izvještaja po potrebi, a najmanje jednom godišnje, o: broju donjetih rješenja u prvostepenom postupku, broju uručenih rješenja, broju primljenih žalbi, broju odbačenih žalbi, broju žalbi prihvaćenih u prvostepenom postupku, broju žalbi proslijeđenih Glavnom administratoru, broju rješenja Glavnog administratora kojim je odbijena žalba, broju rješenja kojim je prihvaćena žalba, broj tužbi pokrenutih pred Upravnim sudom, broju presuda kojim je odbijena tužba, broju presuda kojim je prihvaćena tužba. Za pripremu izvještaja stara se pomoćnik sekretara Sekretarijata zajedno sa rukovodiocima sektora i drugim službenicima Sekretarijata.

V.D. Sekretar

Driton Gjokaj

\_\_\_\_\_\_\_\_\_\_\_\_